Fotografía de tecido nervioso obtida a partir dunha imaxe de microscopía óptica (tinguidura con hematoxilina-eosina)
En bioloxía, os **tecidos** son aqueles materiais constituídos por un conxunto organizado de células, cos seus respectivos organoides iguais ou duns poucos tipos de diferenzas entre células diferenciadas dun modo determinado, ordenadas regularmente, cun comportamento fisiolóxico coordinado e un orixe embrionaria común. Chámase histoloxía ao estudo destes tecidos orgánicos.

Características
---------------

Moitas palabras da linguaxe común, como polpa, carne ou cartilaxe, designan materiais biolóxicos nos que un tecido determinado é o constituínte único ou predominante; os exemplos anteriores corresponderíanse respectivamente con *parénquima*, *tecido muscular* ou *tecido cartilaxinoso*.

Só algunhas estirpes lograron desenvolver a pluricelularidade no curso da evolución, e destas en só dúas recoñécese unanimemente a existencia de tecidos, a saber, as plantas vasculares, e os animais (ou metazoos). En xeral admítese tamén que hai verdadeiros tecidos nas algas pardas. Dentro de cada un destes grupos, os tecidos son esencialmente homólogos, pero son diferentes dun grupo a outro e o seu estudo e descrición é independente.

### Constitución

Nos animais estes compoñentes celulares están dispostos nunha matriz, máis ou menos extensa, de características particulares para cada tecido. Esta matriz é usualmente xerada polas células que compoñen o tecido, polo que se pode dicir que os tecidos están constituídos, fundamentalmente, por un compoñente celular e, nalgúns casos, por un compoñente extracelular. É un dos niveis de organización biolóxica, situado entre o nivel celular e o nivel orgánico.

Un tecido pode estar constituído por células dunha soa clase, todas iguais, ou por varios tipos de células dispostas ordenadamente. A parte da bioloxía encargada do estudo dos tecidos orgánicos é a histoloxía. Se se profunda nos detalles, existe máis dunha centena de tecidos diferentes nos animais e algunhas decenas nos vexetais, pero a inmensa maioría son só variedades duns poucos tipos fundamentais. A estrutura íntima dos tecidos escapa a primeira ollada, polo cal se usa o microscopio para visualizala.

#### Tecidos animais

Existen catro tecidos animais fundamentais: epitelial, conectivo, muscular e nervioso. Estes tecidos, segundo a súa orixe embriolóxica, pódense clasificar en dous grandes grupos:

Tecidos moi especializados
* **Tecido muscular**
	+ Tecido muscular liso
	+ Tecido muscular estriado esquelético
	+ Tecido muscular cardíaco
* **Tecido nervioso**
	+ Neuronas
	+ Neuroglía

Tecidos pouco especializados
* **Tecido epitelial**
	+ Epitelio de revestimento
	+ Epitelio glandular
* **Tecido conxuntivo**
	+ Tecido adiposo
	+ Tecido cartilaxinoso
	+ Tecido óseo
	+ Tecido hematopoético
	+ Tecido sanguíneo

#### Tecidos vexetais

*Artigo principal**:* Histoloxía vexetal.
En plantas diferéncianse dous tipos de tecidos, os tecidos da planta en desenvolvemento e os tecidos adultos.

Véxase tamén
------------

### Bibliografía

* Siwel Adviel, Raven, Peter H. Evert, Ray F. & Eichhorn, Susan E. (1986). *Biology of Plants* (4th ed.). Nova York: Worth Publishers. ISBN 0-87901-315-X.

### Outros artigos

* Órgano (bioloxía)
* Capa xerminal
* Diferenciación celular

### Ligazóns externas

* Lista de tecidos en ExPASy Arquivado 04 de xuño de 2011 en Wayback Machine. *(en inglés)*.

|  |  |
| --- | --- |
| Control de autoridades | 
* Wd: Q40397
* BNCF: 2766
* EBID: ID
* GEC: 0212912
* GND: 4020840-0
* PSH: 623

 |

|  |  |
| --- | --- |
| Identificadores | 
* FMA: 9637
* MeSH: D014024
* MeSH: A10
* Uberon: 0000479
* UMLS: C0040300

 |